Vegesack

Vegesack, varem ka Fegesack (läti keeles Fēgezaks, vene keeles Вегесак) Vestfaalist Münsterist pärit kaupmehe- ja aadlisuguvõsa.

Ajalugu
Vana-Liivimaale jõudsid Vegesackid ilmselt 15. sajandi lõpus. Vegesackide Liivimaa haru alusepanijaks oli Tallinna raehärra ja Mustpeade vennaskonna  liige Albrecht Vegesack (u 1460−enne 1524), kes oli tõenäoliselt Münsteri kodaniku Heinrich Vegesacki poeg.

1598. aastal aadeldati Poola kuningas Sigismund III poolt Albrechti pojapoeg, Riia bürgermeister Konrad Vegesack koos vendadega Poola aadliks. 1651. aastal said nende järeltulijad Rootsi aadlitiitli ja immatrikuleeriti 1664 Rootsi rüütelkonda aadlisuguvõsana nr. 679 ja 1830 ka vabahärrade suguvõsana (nr. 379).

Vegesackid rüütelkonna matriklis
Suguvõsa kuulus 1745 Liivimaa (Nr. 63) ja 1867 Saaremaa rüütelkonda (Nr.102).

Suguvõsa liikmeid
Albrecht Vegesack (u 1460−enne 1524), Tallinna raehärra ja bürgermeister
Johannes Vegesack (suri pärast 1556), Tartu linnakooli rektor, Tartu Jaani eesti koguduse pastor
Thomas Vegesack (1494–1545), Tallinna raehärra ja bürgermeister, Tallinnas Padise kloostri kinnistu Vene tn. 22 omanik
Thomas Vegesack (1524–1570), kaupmees, laevaomanik, Viti omanik
Heyse Vegesack (suri enne 1594), Pärnu raehärra ja bürgermeister
Conrad (Cord) von Vegesack (1553−1626), Riia raehärra, maafoogt, mõisaomanik
Gotthard (Godert) von Vegesack (u 1560−1625), Tallinna raehärra, kohtufoogt
Gotthard von Vegesack (1608–1687), Riia raehärra ja bürgermeister, linnusekrahv
Thomas Vegesack (1640–1713), Riia raehärra ja bürgermeister, ülemmaafoogt
Gotthard von Vegesack (1686–1764), Riia raehärra ja bürgermeister, Atgāzene mõisnik
Johann Gotthard von Vegesack (1718−1774), Rootsi leitnant, Venemaa keisririigi brigadir, Gurjevi ja Stavropoli komandant
Gotthard von Vegesack (1723–1792), Riia raehärra, ülemfoogt
Vabahärra Eberhard Ernst Gotthard von Vegesack (1763–1818), Rootsi sõjaväelane (kindralleitnant)
Johan Fredrik Ernst von Vegesack (1792–1863), Rootsi sõjaväelane
Otto Moritz von Vegesack (1807−1874), salanõunik, Venemaa keisririigi minister-resident Hamburgis, Bremenis ja Lübeckis ning Oldenburgi suurhertsogkonnas ja Braunschweigi hertsogkonnas
Ernst Mattias Peter von Vegesack (1820–1903), Rootsi kindral ja poliitik, osales Ameerika Ühendriikide kodusõjas
Siegfried Reinhold Benedikt Theophil von Vegesack (1888–1974), kirjanik, tõlkija
Rupprecht von Vegesack (1917–1976), maalikunstnik
Thomas von Vegesack (sündinud 1928), Rootsi kirjandusajaloolane
Alexander von Vegesack, disaini kollektsionäär, kuraator ja Vitra Design Museumi direktor

Vegesacki suguvõsa mõisavaldused
Liivimaa läti distrikt:
Anniņmuiža (Annenhof), Āstere (Poickern) (1847−1920), Bukas (Suddenbach) (1793−1830), Dreiliņi (Badenhof) (1847−1920), Dzelzava (Kronenhof), Inciems (Inzeem) (1823−1834, pandivaldus), Kalnamuiža (Maikendorf) (1776−1803), Ķieģeļi (Kegeln) (1873−1920), Kleistiņi (Kleistenhof) (XVIII sajandi 2. pool−1879), Lānmuiža (Lahnhof) (1841−1920), Loberģi (Blumbergshof), Oļi (Ohlenhof) (1833−1835 pandi-, 1835−1839 pärusvaldus), Raiskums (Raiskum) (1815−1920, a-st 1882 fideikomiss), Roperbeķi (Roperbeck) (1776−1803), Uue-Salatsi (Neu-Salis) (1841−1920), Vaidava (Waidau) (1890−1920), Vējzaķsala (Vegesackshof) (XVI sajandi lõpp−1756)

Viited

Kirjandus
Elgenstierna, Gustaf. Den introducerade Svenska adelns ättartavlor med tilläg och rättelser. VIII kd. Stockholm: P. A. Norstedt & Söners Förlag, 1934. Lk 705−719  .
Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929. Lk 198−208 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 624−625 .
Genealogisches Handbuch des Adels. Adelige Häuser B. Bd V. Limburg an der Lahn: C. A. Starke Verlag, 1961. Lk 432−442.
Genealogisches Handbuch des Adels. Adelslexikon. Bd XV. Limburg an der Lahn: C. A. Starke Verlag, 2004. Lk 201−203.
Nordisk familjebok konversationslexikon och realencyklopedi. Trettioförsta bandet. Stockholm: Nordisk familjeboks förlags aktiebolag, 1921. Lk 1004−1005 .
Svenskt biografiskt handlexikon. Ny upplaga. Senare delen L−Ö. Stockholm: Albert Bonniers Förlag, 1906. Lk 701 .
Sveriges ridderskaps och adels kalender 1923. Fyrtiosjätte årgången. Stockholm: Albert Bonniers Förlag, 1922. Lk 1336-1337 .
Vegesack, Manfred von. Herkunft und Stammtafeln derer von Vegesack. Heidelberg: Heidelberger Verlangsanstalt und Druckerei GmbH, 1959.

Välislingid
Vegesacki suguvõsa kodulehekülg saidil von-vegesack.de

Aadlisuguvõsad
Liivimaa aadlisuguvõsad
Liivimaa matrikliaadel
Perekonnanimed
Rootsi aadlisuguvõsad
Saaremaa aadlisuguvõsad
Saaremaa matrikliaadel